
PRIPOROČILA ZA POBIRANJE ODPADKOV V NEPOSREDNI
OKOLICI HIŠE ALI BLOKA


ČIŠČENJE ONESNAŽENIH POVRŠIN, PO KATERIH POTUJEJO MIGRANTI
TER PRIPOROČILA ZA ČIŠČENJE OKOLICE HIŠ IN NASELIJ

· Prebivalci naj pobirajo odpadke le v neposredni okolici njihovih hiš. Sistematično pobiranje odpadkov na večjih površinah, naj bo urejeno sistemsko. 
· Čiščenja naj ne opravljajo otroci, nosečnice, starejši , bolniki (tudi ne osebe, ki imajo na rokah rane).
· Če gre za manjšo količino odpadkov, ki jih lahko pazljivo poberemo, zadošča uporaba debelejših gospodinjskih rokavic. 
· Po uporabi, ko rokavice snamemo, temeljito umijemo roke z milom in vodo. 
· Med delom ne kadimo in ne uživamo hrane. 
· Človeško blato posujemo z apnom, zajamemo s primernim orodjem npr. lopato, odložimo v PVC vrečko in odložimo v komunalne odpadke. Lopato nato razkužimo s klorovim preparatom. 
· Če naletimo na injekcijsko iglo, je ne pokrivamo s tulcem. Z orokavičeno roko (rokavica iz debelejšega materiala) previdno poberemo in odložimo v plastenko iz trde plastike. Ustrezne so prazne plastenke od različnih čistil in detergentov. Plastenko nato dobro zapremo s pokrovčkom. Zaprto plastenko oddamo pooblaščenemu zbiralcu odpadkov – komunalnemu podjetju.
· Če bi prišlo do vboda, mesto vboda iztisnemo, da kri teče. Rane ne sesamo. Izpiramo s tekočo vodo vsaj 10 minut, obrišemo in nato razkužimo z alkoholnim razkužilom za kožo, ki naj učinkuje, dokler se ne posuši (2 do 3 minute). Rano sterilno obvežemo in obiščemo zdravnika.
· Priporočamo preobuvanje pred vstopom v bivalne prostore. 
· Domače živali naj ne tekajo prosto naokrog. Sprehajajo naj se po površinah, ki so čim dlje od poti migrantov.  

